**Tisztelt Egybegyűltek!**

Házasság Hete nemzetközi programsorozat alkalmából a Családlánc felvidéki szervezetei, a Szövetség a Közös Célokért, a Jóindulat Polgári Társulás és a Keresztény Ifjúsági Közösségek együttműködésének köszönhetően megjelent **A család könyve.** A kiadvány megjelenését a budapesti székhelyű Kárpát-medencei Családszervezetek Szövetsége is támogatta.

**A család könyve** alapjául az azonos címmel kiadott mű szolgált, amely a székesfehérvári

Egyházmegye gondozásában 1919-ben jelent meg Dr. Procházka Ottokár megyéspüspök ajánlásával.

Most ennek az egykor több ezer példányban megjelentetett kiadványnak egy XXI. századi változatát szeretnénk a családok kezébe adni.

Ez a könyv egy családi napló. A múlt, a jelen és a jövő családi eseményeit hivatott megőrizni.

Puss Sándor atya ezt írja a könyvben:

„Arra szeretnénk buzdítani a fiatal es a régebbi családokat is, hogy nyissak meg ezt a könyvet, mint egy naplót, a család krónikáját és jegyezzenek bele mindent. Ezzel a könyvvel a célunk megtanítani gyermekeinket es magunkat is figyelemmel kísérni a családi eseményeket, s azokhoz felelősség teljesen hozzáállni, megjegyezni, lejegyezni.”

A család könyve tartalmazza Ferenc pápa gondolatait, amely szerint: „A család az a hely, ahol meg tanulunk szeretni: az emberi élet természetes központja. A család a világ es a történelem motorja.”

Ez a könyv egyedülálló érték lehet a családban, a nemzeti tudat életben tartásában a Felvidéken.

A könyv szerkesztői Puss Sándor atya, Pogány Erzsébet, Hideghéthy Andrea és Nagy Attila az alábbiak szerint szólítják meg az olvasókat:

„Szeretnénk minden családot arra buzdítani, töltse meg e könyv lapjait, a házasság létrejöttétől indulva emléket készítve az eljövendő nemzedék számára, hogy megőrizzek, ápolják családjuk, magyarságuk gyökereit, hagyományait.”

Szeretnénk **A család könyvét** ezért minden magyar család figyelmébe ajánlani és a mai napon átadni a jelenlévő házaspároknak.

Fogadják szeretettel és kérjük, töltsék meg lapjait!

2015. február 4., Pozsony